Auka enn meira við greiðslumarkið í mjólk Atvinnuvegaráðuneytið hefur gefið út breytingu á reglugerð um greiðslumark í mjólk og verður það því aukið um tvær milljónir lítra strax á næsta ári . Greiðslumarkið verður því 125 milljónir lítra . Fyrr í vetur gaf ráðherra út reglugerð sem hækkaði greiðslumarkið um sjö milljónir lítra . Samtök afurðastöðva í mjólkuriðnaði komust að þeirri niðurstöðu skömmu fyrir jól að þessi aukning væri ekki nægjanleg og sendi ósk til ráðherra um að hækka greiðslumarkið um tvær milljónir lítra til viðbótar . Engin dæmi eru um að greiðslumark hafi verið aukið um níu milljónir lítra milli ára . Ástæðan fyrir þessu er mikil aukning á neyslu mjólkurafurða . Aukið greiðslumark hefur engin áhrif á útgjöld ríkissjóðs .